**H I R D E T M É N Y**

**Az óvodai felvételről**

Nyíregyháza Megyei Jogú Város Önkormányzata a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20.§ (1) bekezdése **szerint tájékoztatja az érintett szülőket/törvényes képviselőket, hogy a 2023/2024-es nevelési évre történő óvodai jelentkezés időpontja:**

**2023. május 2.-3.-4. (Kedd-Szerda-Csütörtök) 7.30-17.30 óra**

Anemzeti köznevelésről szóló 2011. évi CXC. törvény(a továbbiakban Nkt.) **8.§ (2) bekezdése alapján a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.**

Az óvodába a 2023/2024-es nevelési évre a **2019. szeptember 1. és 2020. augusztus 31. közötti időszakban született** gyermekek beíratása kötelező.

**Az óvodai jelentkezéshez a „**JELENTKEZÉSI LAP **Nyíregyháza Megyei Jogú Város Önkormányzata fenntartásában működő óvodába a 2023/2024. nevelési évre” című nyomtatványt szükséges kitölteni, amelyet bármelyik önkormányzati fenntartású óvodában be lehet szerezni, vagy letölthető a** <http://varoshaza.nyiregyhaza.hu> **oldalról.**

**A beiratkozáskor be kell mutatni: a gyermek nevére kiállított személyazonosságot igazoló hatósági igazolványok, továbbá a szülő személyazonosságát igazoló hatósági igazolványok és lakcímet igazoló hatósági igazolványa, sajátos nevelési igényű gyermek esetén a szakvélemény másolata, munkáltatói igazolás a körzetben dolgozó szülőtől, amennyiben nem a körzetben lakik.** Amennyiben a szülő az elektronikus jelentkezési formát választja a gyermek óvodai nevelésének első napján kell bemutatni a fent megnevezett dokumentumokat.

**A kitöltött jelentkezési lapot a szükséges mellékletekkel együtt az első helyen megjelölt intézményben kell leadni, illetve amennyiben a szülő/gondviselő az elektronikus jelentkezési formát választja e-mailben megküldeni az intézmények részére.** Az elektronikus jelentkezést az első helyen megjelölt intézmény e-mail címére kell elküldeni a mellékletekkel együtt. A nevelési intézmények e-mail címe megtekinthető a <http://varoshaza.nyiregyhaza.hu/varoshaza/altalanos-koezzeteteli-lista/7164>oldalon.

Az önkormányzati fenntartású óvodák körzetjegyzéke megtekinthető bármelyik óvodában, illetve a <http://varoshaza.nyiregyháza.hu> oldalon.

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. §. (1) bekezdés a) pontja alapján **„Az a szülő vagy törvényes képviselő, aki** a szülői felügyelete vagy gyámsága alatt álló **gyermeket kellő időben az óvodába,** illetve az iskolába **nem íratja be szabálysértést követ el”.**

A gyermekek felvételéről a jelentkezés utolsó határnapját követő 30 napon belül hoz döntést az érintett intézmény vezetője, melyről a szülőt írásban értesíti. A felvételi kérelem elutasítása esetén az értesítés kézhezvételét követő 15 napos határidőn belül a gyermek szülője/törvényes képviselője Nyíregyháza Megyei Jogú Város Címzetes Főjegyzőjének címzett, de az érintett óvodának megküldött jogorvoslati kérelmet nyújthatnak be.

Óvodaköteles gyermek esetében az EMMI rendelet 20. § (2) bekezdése alapján a napi négy órában óvodai nevelésre kötelezett gyermek szülője, ha gyermeke az **óvodakötelezettségét** **külföldön teljesíti**, köteles arról a beiratkozás idejének utolsó határnapját követő tizenöt napon belül írásban értesíteni az Oktatási Hivatalt. A bejelentési kötelezettségüket a [www.oktatas.hu](http://www.oktatas.hu) oldal Köznevelés menüpontjának Külföldre távozás bejelentése pontjából, vagy a <https://www.oktatas.hu/kozneveles/kulfoldre_tavozas_bejelentese> linken elérhető elektronikus űrlap kitöltésével és postai úton történő beküldésével tudják teljesíteni.

A szülő tárgyév április 15. napjáig az Nkt. 8. § (2) bekezdése szerinti **felmentést kérhet gyermeke részére** a **megyei kormányhivatal általános illetékességgel eljáró járási hivataltól.** A Nyíregyházi Járás területéről az **óvodakötelezettség teljesítése alóli felmentést** a szülő által írt kérelemmel lehet kérelmezni a Nyíregyházi Járási Hivatal Hatósági Osztályához (4400 Nyíregyháza, Hősök tere 5.) címezett írásban megküldött vagy személyesen átadott levélben.

**Nyíregyháza, 2023. március 29.**

Dr. Szemán Sándor

címzetes főjegyző